*Dne 5. 4. 2018 smo se udeležili Dneva za kariero, ki ga je organizirala SŠTS Litostroj.*

*V okviru dogodka smo imeli predstavitev podjetja, ki jo je pripravil Igor Novak, ob tem so bili za dijake organizirani tudi individualni razgovori s podjetji, ki so ves čas predstavitev potekali v sosednji predavalnici. Na razgovorih sva podjetje zastopali Jasna Potočnik, ki je kadrovska kordinatorka v Aseptičnih izdelkih ter Špela Šubelj, kot specialistka za kadrovanje v oddelku zaposlovanja. Za kandidate sva pripravili kratek vprašalnik in na našem razstavnem prostoru so si dijaki lahko ogledali tudi kratke korporativne filme, s katerim so lahko pridobili vpogled v proizvodnjo. Dijakom sva v živo predstavili tudi našo osnovno zaščitno obleko za vstop v proizvodne obrate in jim poskušali odgovoriti na čim več vprašanj. Dogodek je bil dobro organiziran. Dijaki so sami pristopili do našega razstavnega prostora in imeli pripravljena konkretna vprašanja. Lepo so se predstavili in bili zainteresirani za različna področja. Nekateri so imeli že dobro izdelano mnenje kako bodo nadeljevali svojo karierno pot, kar nas je glede na njihova leta presenetilo, vendar moramo omeniti, da je to pohvale vredno. Dijake je zanimalo občasno študentsko delo pri nas za opravljanje praktičnega usposabljanja, opravljanje zaključnih del in tudi redne zaposlitev. Predvsem so spraševli po* ***konkretnih delovnih*** *mestih* ***in področjih,*** *ki so relevantni za njihove profile. Na šoli so nas toplo sprejeli in tudi za nas lepo poskrbeli s toplim čajem, kavo in prigrizkom. Dijaki so bili veseli tudi našega promocijskega materiala, ki nam ga je priskrbel naš oddelek strateških projektov. Menim, da so dogodki smiselni, da dijakom približamo realno stanje in praktično stran, kjer lahko izkoristijo in predstavijo svoje znanje, ki so ga pridobili ali ga pridobivajo v času šolanja.*